Ludvig XIV av Frankrike

Ludvig XIV (fransk Louis XIV), kalla «Solkongen», () var konge av Frankrike frå 14. mai 1643 til 1. september 1715.

Ludvig vart fødd i den franske byen Saint-Germain-en-Laye. Han var eldste son av kong Ludvig XIII og prinsesse Anna av Austerrike. I 1643 vart Ludvig XIV konge berre fem år gamal. Ein minister styrte landet til han sjølv var gamal nok. Ludvig er mest kjend for slottet i Versailles, som han lét byggja ut i stor stil. Slottet er eit døme på barokk stil, den leiande stilarten i Europa på denne tida.

Ludvig gifta seg med Maria Theresia av Austerrike (1638-1683) den 9. juni 1660, saman fekk dei 6 barn. Berre eitt av desse vart vaksen, tronarvingen Ludvig, Le Grand Dauphin. I tillegg til Maria Theresia hadde kongen fleire elskarinner, av desse er Madame de Montespan den mest kjende.
Etterfylgjaren, Ludvig XV av Frankrike, var oldebarn av Ludvig XIV.

Kategori:Franske kongar
Kategori:Huset Bourbon i Frankrike
Kategori:Dauphinear av Viennois
Kategori:Dauphinar av Frankrike
Kategori:Andorranske fyrstar
Kategori:Franskmenn i niårskrigen
Kategori:Den Heilage Ande-ordenen
Kategori:Døde av kaldbrann
Kategori:Franskmenn frå 1600-talet
Kategori:Franskmenn frå 1700-talet